Source: http://ec.europa.eu/civiljustice/maintenance_claim/maintenance_claim_net_mt.htm
Timestamp: 2018-05-27 18:30:37+00:00
Document Index: 1669060

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

﻿ Kummissjoni Ewropea - Network gudizzjarju ewropew - Talbiet ta’manteniment - Olanda
Kummissjoni Ewropea > NGE > Talbiet ta’manteniment > Olanda
L-aħħar aġġornament: 06-08-2007
Talbiet ta’manteniment - Olanda
1. Xi jkopru l-kunċetti “manteniment ” u “obbligu ta’ manteniment ” skond il-liġi Olandiża ?
2. Sa liema età tifel jista’ jibbenefika minn allowance ta’ manteniment ?
3. F’liema każi tapplika l-liġi Olandiża?
4. Jekk din il-liġi ma tkunx tapplika, liema liġi għandha tiġi applikata fil-qrati Olandiżi?
5. Il-kreditur tal-manteniment għandu japplika quddiem organizzazzjoni speċifika, dipartiment (ċentrali jew lokali) tal-gvern jew qorti biex jikseb il-manteniment?
5.A. Kif għandi nagħmel biex napplika għall-manteniment għand din l-organizzazzjoni jew id-dipartiment tal-gvern (ċentrali jew lokali) u liema proċeduri japplikaw?
6. Tista ssir talba f’isem qarib, relazzjoni intima jew minuri ?
7. Jekk l-applikant jaħseb biex iġib il-każ quddiem il-qorti, kif ikun jaf liema tkun il-qorti li jkollha l-ġuriżdizzjoni?
8. L-applikant jeħtieġ intermedjarju biex iġib il-każ quddiem il-qorti (per eżempju, avukat, organizzazzjoni speċifika, jew dipartiment (ċentrali jew lokali) tal-gvern, eċċ.)? Jekk le, x’inhuma l-proċeduri ?
9. L-applikant irid iħallas xi drittijiet biex iġib il-każ quddiem il-qorti? Jekk iva, kemm jistgħu jitilgħu? Jekk l-applikant ma jkollux mezzi finanzjarji biżżejjed, jista’ japplika għal għajnuna legali biex ikopri l-ispejjeż tal-proċedura?
10. X’tip ta’ manteniment x’aktarx tagħti l-qorti ? Jekk tingħata allowance, kif tiġi vvalutata? Id-deċiżjoni tal-qorti, tista’ tiġi rriveduta biex tqis il-bidliet fil-għoli tal-ħajja jew taċ-ċirkustanzi familjari?
11. Kif u lil min jitħallas il-manteniment ?
12. Jekk id-debitur tal-manteniment ma jħallas b’mod volontarju, x’azzjoni tista’ tittieħed biex iġġiegħlu/iġġegħelha tħallas?
13. Teżisti organizzazzjoni jew dipartiment tal-gvern (ċentrali jew lokali) li jista’ jgħinini nikseb il-manteniment?
14. Jistgħu jieħdu post id-debitur u jħallsu l-manteniment jew parti minnu huma stess minfloku jew minflokha?
15. Jista’ l-applikant jikseb l-assistenza ta’ oranizzazzjoni jew ta’ dipartiment tal-gvern (ċentrali jew lokali) fl-Olanda?
16. Jekk iva, kif tista’ tiġi kkuntattjata l-organizzazzjoni jew id-dipartiment tal-gvern (ċentrali jew lokali)?
17. X’tip ta’ assistenza jista’ jirċievi l-applikant minn din l-organizzazzjoni jew mid-dipartiment tal-gvern (ċentrali jew lokali)?
18. Jista’ min jagħmel talba jagħmilha direttament lil organizzazzjoni jew ta’ dipartiment tal-gvern (ċentrali jew lokali) fl-Olanda?
Il-manteniment huwa l-obbligu tal-kontribuzzjoni għall-ispejjeż tal-ħajja tal-kreditur tal-manteniment. L-obbligu tal-ħlas tal-manteniment jiġi mill-qrubija mid-demm u l-affinità, u minn rabta matrimonjali (preċedenti). Japplikaw stipulazzjonijiet komparabbli fil-każ ta’ sħubija rreġistrata.
Lima persuni għandhom obbligu li jaħallsu l-allowance tal-manteniment lil persuna oħra :
- il-ġenituri lit-tfal tagħhom?
Il-ġenituri kollha għandhom obbligu li jmantnu lil uliehom. Dan japplika matul il-ħajja adulta ta’ uliedhom kif ukoll matul it-tfulija tagħhom. L-obbligu tal-manteniment jeżisti għat-tfal sa l-età ta’ 21, irrispettivament mil-livell tal-ħtieġa tagħhom.
Ara l- mistoqsija nru 2 għall-informazzjoni dwar l-obbligu tal-ġenituri lejn uliedhom.
- it-tfal lill-ġenituri tagħhom?
It-tfal għandhom obbligu li jmantnu lill-ġenituri tagħhom.
L-obbligu tal-manteniment jeżisti biss jekk il-ġenituri jkunu fil-bżonn.
- raġel jew mara ddivorzjata lill-parti l-oħra (jew sieħba li kenu rreġistrati)
L-obbligu tal-manteniment li jeżisti bejn il-miżżewġin jibqa’ jeżisti wkoll wara li jinħall iż-żwieġ. Il-qorti tista’, meta tagħti d-deċiżjoni tagħha jew f’deċiżjoni aktar tard, tagħti allowance tal-manteniment spejjeż ta’ wieħed jew waħda mid-divorzjati lill-parti l-oħra li ma jkollhiex dħul biżżejjed biex tmantni lilha nnifisha (u li ma jkollhiex il-possibbiltà, b’mod raġonevoli, li tikseb dan id-dħul) fuq talba ta’ din ta’ l-aħħar. Meta jiffissa l-allowance tal-manteniment, il-ġudikant iqis il-ħtiġiet tal-persuna ddivorzjata u l-mezzi (ir-riżorsi finanzjarji) tal-persuna l-oħra. Jistgħu jitqiesu wkoll fatturi li ma humiex ta’ natura finanzjarja, bħalma huwa it-tul taż-żmien taż-żwieġ jew it-tul taż-żmien tal-koabitazzjoni. Jekk il-qorti ma tispeċifikax limitu taż-żmien għall-obbligu tal-manteniment, dan jispiċċa wara 12-il sena. Dan il-perjodu jista’ jittawwal mill-qorti fuq talba tal-persuna ddivorzjata li tkun teħtieġ il-manteniment fil-każ li din ikollha diffikultajiet finanzjarji partikulari. Fil-każ ta’ żwieġ ta’ ftit żmien (mhux aktar minn 5 snin) li fih ma jkunx hemm tfal, it-tul taż-żmien ta’ l-obbligu tal-manteniment fil-prinċipju ma jaqbisx it-tul taż-żmein taż-żwieġ innifsu.
Dan li jidher hawn fuq japplika wkoll fir-rigward tas-sħubija rreġistrata.
Il-persuna ddivorzjati jistgħu jilħqu ftehim rigward il-manteniment bejnhom infushom mingħajr ma jidħlu l-qorti. Dan normalment jitniżżel fil-ftehim tad-divorzju. Fil-prattika, dan il-ftehim jiġi kkonfermat mill-qorti waqt is-sentenza tad-divorzju. Il-konferma ta’ dan it-tip tagħti aktar ċertezza legali lill-kreditur tal-manteniment.
Oħrajn?
Miżżewġin/sħab irreġistrati
Il-miżżewġin u s-sħab irreġistrati jridu, ħlief f’ċirkustanzi eċċezzjonali, jikkontribwixxu għall-ispejjeż tad-dar. Jistgħu jagħmlu arranġamenti oħra f’dan ir-rigward fi ftehim ta’ qabel iż-żwieġ jew ta’ sħubija.
Missier naturali/sieħeb fil-ħajja ta’ l-omm
Hemm obbligu fuq il-missier naturali tat-tifel li jipprovdi l-manteniment għat-tifel
Hemm l-istess obbligu fuq is-sieħeb fil-ħajja ta’ l-omm li jkun qabel ma’ l-att li seta’ wassal għat-twelid tat-tifel.
Kustodja flimkien
Il-persuna li mhix ġenitur li jkollha l-kustodja tat-tifel flimkien ma’ ġenitur għandha obbligu ta’ manteniment lejn dak it-tifel (Artikolu 1:253w BW). L-obbligu ta’ mantenimnet jibqa’ sakemm it-tifel jagħlaq il-21 sena meta l-kustodja flimkien tintemm minħabba li t-tifel jilħaq l-età legali.
B’mod ġenerali, l-obbligu tal-ħlas tal-manteniment jeżisti biss jekk il-kreditur tal-manteniment ikun fil-bżonn. Persuna titqies li tkun fil-bżonn jekk ma jkollhiex dħul biżżejjed biex tmantni lilha nnifisha u li ma jkollhiex il-possibbiltà, b’mod raġonevoli, li tikseb dan id-dħul.
Teżisti eċċezzjoni għa din ir-regola fil-każ ta’ l-obbligi ta’ manteniment tal-ġenituri u tal-missier naturali lejn it-tfal minuri u lejn l-adulti ż-żgħar (ta’ taħt il-21 sena). F’dawn il-każijiet, l-obbligu ta’ manteniment japplika anki jekk il-kredituri ma jkunux fil-bżonn.
Fil-każ tat-tfal ta’ taħt it-18-il sena (tfal minuri), il-ġenituri jridu jħallsu l-ispejjeż tal-ħsieb u tat-trobbija tagħhom. Dan jikkonċerna l-ispejjeż għall-ħajja u spejjeż oħra involuti fit-trobbija tat-tifel, bħall-edukazzjoni u l-attivitajiet fiż-żmien ħieles. Il-ġenituri għandhom l-obbligu li jipprovdu għall-ispejjez tal-ħsieb u t-trobbija tat-tfal skond il-mezzi tagħhom. Dan l-obbligu japplika anke jekk it-tifel ikollu l-mezzi u/jew id-dħul tiegħu.
Fil-każ tat-tfal ta’ 18, 19 u 20 sena (“l-adulti ż-żgħar”), il-ġenituri huma responsabbli għall-ħlas ta’ l-ispejjeż tal-ħajja u ta’ l-edukazzjoni tagħhom. L-ispejjeż tal-ħajja u ta’ l-edukazzjoni jinftiehmu li jfissru l-istess bħall-ispejjeż tal-ħsieb u t-trobbija waqt it-tfulija. Dan l-obbligu ta’ manteniment huwa indipendenti mill-ħtieġa tal-kreditur tal-manteniment.
L-obbligu ta’ manteniment estiż jeżisti wkoll għal din il-kategorija ta’ tfal anke jekk ikollhom id-dħul tagħhom minn impjieg jew il-fondi tagħhom, jew jekk ikunu miżżewġin. Kull dħul tad-tifel jew tat-tifla, iżda, jiddetermina kemm tkun il-ħtieġa ta’ allowance tal-manteniment.
Fil-każ tat-tfal li jkunu għalqu l-21 sena u aktar, il-ġenituri għandhom obbligu ta’ manteniment biss jekk it-tifel ikun fil-bżonn u ma jkunx kapaċi jieħu ħsieb tiegħu innifsu jew tagħha nnifisha. Per eżempju, jekk tifel ikollu diżabilità fiżika jew mentali.
Il-liġi applikabbli dwar l-iffissar ta’ l-obbligu ta’ manteniment jiġi ddeterminat skond il-liġi privata internazzjonali Daniża fuq il-bażi tar-regoli ta’ referenza tal-Konvenzjonji dwar il-Manteniment ta’ The Hague (il-liġi applikabbli) ta’ l-1973 (Trb. 1974, 86). Għad-dettallji dwar din il-konvenzjoni, jekk jogħġbok mur fis-sit elettroniku - :
B’konformità ma dan it-trattat, il-qorti Olandiża għandha tapplika l-liġi Daniża ;
jekk id-debitur tal-manteniment u l-kreditur tal-manteniment ikollhom in-nazzjonalità Olandiża u d-debitur tal-manteniment ikollu r-residenza tas-soltu tiegħu jew tagħha fl-Olanda;
jekk il-kreditur tal-manteniment ikollu r-residenza tas-soltu tiegħu fl-Olanda ;
jekk il-liġi tal-pajjiż tar-residenza tas-soltu tal-kreditur tal-manteniment barra l-Olanda ma tagħtiħx jew ma tagħtihiex l-allowance tal-manteniment u d-debitur tal-manteniment u l-kreditur tal-manteniment it-tnejn ikollhom in-nazzjonalità Olandiża;
jekk kemm il-liġi tal-pajjiż tar-residenza tas-soltu tal-kreditur tal-manteniment barra l-Olanda kif ukoll il-liġi tan-nazzjonalità mhix Olandiża li tkun komuni għad-debitur u għall-kreditur tal-manteniment ma jkunu jistgħu jagħtu lill-kreditur tal-manteniment l-allowance tal-manteniment;
fil-każ ta’ manteniment bejn żewġ divorzjati, jekk tiġi applikata il-liġi Olandiża fid-divorzju.
Il-qorti Olandiża f’dan il-każ, fil-prinċipju, għandha tapplika l-liġi tal-pajjiż barrani tar-residenza tas-soltu tal-kreditur tal-manteniment. Jekk dik il-liġi ma tipprovdix għall-manteniment, il-qorti Olandiża f’dak il-każ tapplika l-liġi nazzjonali komuni dwar il-kreditur tal-manteniment u d-debitur tal-manteniment.
F’każ ta’ divorzju, il-liġi li tiġi applikata għad-divorzju tiġi applikata wkoll għall-obbligu ta’ manteniment lejn il-persuna ddivorzjata.
Is-somma li jrid iħallas id-debitur tal-manteniment tista’ tiġi ffissata jew mill-partijiet infushom u stabbilita fil-ftehim jew b’sentenza tal-qorti. Fil-kuntest tal-proċedimenti tad-divorzju il-qorti spiss tintalab biex tiddeċiedi fuq il-manteniment tal-persuna ddivorzjata jew fuq il-manteniment tat-tfal.
Jekk l-allowance tal-mantemient trid tiġi ffissata permezz ta’ sentenza tal-qorti, f’dan il-każ japplika dan li ġej:
Il-proċedimenti legali biex jiffissaw, ibiddlu jew iwaqqfu allowance tal-manteniment jibdew b’applikazzjoni. Din l-applikazzjoni titħejja minn avukat. Dan l-avukat jirrappreżenta l-kreditur tal-manteniment waqt is-seduta tal-qorti. Il-kunjom, l-isem, id-data tat-twelid u l-indirizz tal-kreditur tal-manteniment kif ukoll il-kunjom, l-isem, id-data tat-twelid u l-indirizz tad-debitur tal-manteniment iridu jidhru fuq l-applikazzjoni. Iridu jidhru wkoll ir-raġunijiet għaliex teħtieġ li l-manteniment jiġi ffissat, mibdul jew imwaqqaf. Meta l-appikazzjoni tiġi ppreżentata lir-rġsitratur tal-qorti, id-dokumenti li jipprovdu l-evidenza ta’ l-informazzjoni mogħtija fl-applikazzjoni jiġu wkoll ippreżentati bħala dokumenti meħtieġa. Fil-każijiet tal-manteniment, dawn id-dokumenti jinkludu, b’mod partikulari, id-dokumenti li jikkonċernaw is-sitwazzjoni finanzjarja, bħad-dikjarazzjonijiet finanzjarji mħejjija għal skopijiet ta’ taxxa, il-karta tal-paga, il-kalkolu tal-bżonnijiet u l-mezzi finanzjarji. L-avukat jibgħat l-applikazzjoni lir-reġistratur tal-qorti li għandha l-ġuriżdizzjoni. Ir-reġistratur tal-qorti (fil-prinċipju) wara jibgħat kopja ta’ l-applikazzjoni flimkien mad-dokumenti relevanti lill-parti kkonċernata, jiġifieri id-debitur tal-manteniment fil-każijiet tal-manteniment. Dan ta’ l-aħħar imbagħad jissejjaħ quddiem il-qorti.
Le: l-applikazzjoni trid tiġi ppreżentata mill-avukat tal-kreditur tal-manteniment. Il-kredituri tal-manteniment ma jistgħux jippreżentaw l-appikazzjoni jekk mhux permezz ta’ avukat.
Minuri huwa rrappreżentat mir-rappreżentant legali tiegħu (normalment ikun ġenitur).
Hawnhekk qiegħda ssir distinzjoni bejn ġuriżdizzjoni internazzjonali (il-qorti Olandiża għandha l-ġuriżdizzjoni?) u ġuriżdizzjoni interna (liema qorti Olandiża għandha l-ġutiżdizzjoni?).
Fir-rigward tal-ġuriżdizzjoni internazzjonali tal-qorti Olandiża, fil-kuntest ta’ l-Unjoni Ewropea, japplika r-regolament hekk imsejħ “Brussels I”. Dan ir-Regolament fih ir-regoli dwar il-ġuriżdizzjoni tal-qrati fir-rigward tat-talbiet ta’ manteniment.
Bis-saħħa ta’ l-Artikolu 2 tar-Regolament, debitur tal-manteniment (il-konvenut) li għandu r-residenza tiegħu fl-Olanda jitħarrek, fil-prinċipju, biex jidher quddiem il-qorti Olandiża mill-kreditur tal-manteniment (l-applikant).
Ir-Regolament “Brussels I” fih ukoll regola alternattiva fir-rigward ta’ l-obbligi ta’ manteniment. L-Artikolu 5 (2) jispeċifika li l-konvenut li jkun joqgħod fit-territorju ta’ stat membru jista’ jitħarrek biex jidher fi stat membru ieħor:
quddiem il-qorti tal-post fejn il-persuna intitolata għall-manetniment ikollha r-residenza tagħha jew ir-residenza tas-soltu tagħha,
jew jekk tittratta ħtieġa addizzjonali marbuta ma’ talba li tikkonċerna l-istatus fil-liġi tal-familja ta’ persuni, jiġifieri il-ġudikant fil-qorti tad-divorzju jew, per eżempju, il-ġudukant li jiddeċidi dwar il-filjazzjoni, quddiem l-qorti li għandha l-ġuriżdizzjoni fuq din, ħlief fil-każ li din il-ġuriżdizzjoni tkun ibbażata biss fuq in-nazzjonalità ta’ waħda mill-partijiet.
Is-subparagrafu a jfisser li l-kreditur tal-manteniment li jkollu r-residenza tiegħu fl-Olanda jista’ jħarrek lid-debitur tal-manteniment li jkollu r-residenza tiegħu fi Franza, biex, per eżempju, jidher quddiem qorti Olandiża, li għandha l-ġuriżdizzjoni internazzjonali bis-saħħa ta’ l-Artikolu 5 (2). Il-qorti ta’ post tar-residenza ta’ l-applikant għandha l-ġuriżdizzjoni.
Fir-rigward tal-ġuriżdizzjoni internazzjonali tal-qorti Olandiża barra l-kuntest ta’ l-Unjoni Ewropea, dan li ġej huwa applikabbli: Jekk il-konvenut (kemm jekk ikun kreditur kif ukoll debitur) ikun joqgħod barra l-Unjoni Ewropea, ir-Regoloment “Brussels I” li ssemma qabel ma huwiex applikabbli u l-qorti Olandiża tieħu l-ġuriżdizzjoni tagħha mill-Kodiċi tal-Proċedura Ċivili. Il-qorti tad-divorzju Olandiża hija imbagħad awtorizzata li tagħmel l-arranġamenti provviżorji rigward id divorzju jew id-dispożizzjonijiet anċillari bħall-allowanace tal-manteniment jew l-użufrutt tad-dar matrimonjali. Il-qorti Olandiża għandha wkoll il-ġuriżdizzjoni biex tiddeċiedi dwar applikazzjoni indipendenti għall-allowance tal-manteniment jekk l-applikant jew wieħed jew aktar mill-partijiet ikkonċernati mniżżla fl-applikazzjoni tkun tgħix jew ikunu jgħixu fl-Olanda, jew jekk il-każ ikun marbut biżżejjed mal-ġuriżdizzjoni ta’ l-Olanda, jekk ikunu għażlu li jaqgħu taħt il-ġuriżdizzjoni tal-qorti Olandiża jew jekk il-parti kkonċernata tidher waqt il-proċedimenti u ma tagħmilx dikjarazzjoni dwar in-nuqqas ta’ ġuriżdizzjoni.
Fir-rigward tal-ġuriżdizzjoni internazzjonali tal-qorti Olandiża, ir-regola li tikkonċerna ix-xorti ta’ qorti (qorti tal-liġi, qorti ta’ l-appell, il-Qorti Suprema ta’ l-Olanda) hija l-qorti tal-liġi li għandha l-ġuriżdizzjoni fil-każijiet tal-manteniment. Liem qorti għandha l-ġuriżdizzjoni huwa ddeterminat mill-Kodiċi tal-Proċedura Ċivili. Il-qorti tal-liġi tal-post tar-residenza ta’ jew l-applikant (wieħed mill-applikanti) jew waħda mill-partijiet ikkonċernati mniżżla fuq l-applikazzjoni li għandha l-ġuriżdizzjoni, jew fin-nuqqas ta’ post tar-residenza ta’ waħda minn dawn il-partijiet, il-qorti tal-post tar-residenza attwali ta’ waħda minnhom.
Talba biex jiġi ffissat, mibdul jew imwaqqaf l-allowance tal-manteniment trid tiġi ppreżentata minn avukat. L-avukat jirrappreżenta lill-applikat fis-seduta. L-ismijiet u l-indirizzi ta’ l-avukati jistgħu jinkisbu mis-sit elettroniku ta’ national law society - .
Tżisti wkoll is-“Soċjetà ta’ l-Avukati tal-Familja u tal-Medjaturi fid-Divorzju”, li l-membri tagħha jispeċjalizzaw fid-divorzju u l-manteniment fost affarijiet oħra. Jispeċjalizzaw ukoll fil-medjazzjoni fid-divorzju u dak kollu li għandu x’jaqsam magħha.
Mur f’VFAS-Advocaten: dan is-sit elettroniku huwa disponibbli bl-Olandiż u bl-Ingliż .
Il-kontribuzzjoni lejn l-ispejjeż involuti fl-amministrazzjoni tal-ġustiżżja jrid jitħallas għall-proċedimenti tal-qorti. Dan huwa d-dritt tar-reġistratur tal-qorti. Barra minn dan, hemm l-ispejjeż ta’ l-avukat u tal-marixxall.
Jekk ma jkunx posibbli għall-litigant li jħallas l-ispejjeż (kollha) ta’ l-avukat, jista, f’ċerti ċirkustanzi, jikkwalifika għall-għajnuna legali (ara wkoll is-sit elettroniku dwar l-Għajnuna Legali). Dan huwa magħruf bħala “każ ta’ għajnuna legali”. Il-gvern iħallas parti mill-ispejjeż u l-litigant jagħmel “kontribuzzjoni personali”. Kemm tkun kbira din il-“ontribuzzjoni personali”jiddependi mid-dħul u l-mezzi finanzjarji tal-litigant. Il-Kunsill għall-Għajununa Legali jagħti l-għajnuna legali. Il-litigant irid jippreżenta applikazzjoni għall-għajnuna legali lill-Kunsill fil-post li jaqa’ taħt il-ġuriżdizzjoni (jiġifieri l-ġuriżdizzjoni tal-qorti ta’ l-appell) fejn ikun jinstab l-uffiċċju ta’ l-avukat. Fil-prattika, l-applikazzjoni spiss issir mill-avukat, jekk ikun diġà ġie kkonsultat qabel l-applikazzjoni għall-għajnuna legali.
Barra minn dan, irid jiġi ppreżentat “Ċertifikat ta’ Faqar” (li jinkiseb mill-awtorità muniċipali tal-post tar-residenza). Dan iċ-ċertifikat irid jintbagħat ma’ l-applikazzjoni lill-Kunsill għall-Għajnuna Legali, li jindaga jekk il-litigant ikunx eliġibbli għall-għajnuna legali. Jekk dan ikun fil-fatt il-każ, tinħareġ prova tal-jedd għall-għajnuna legali. Il-ħlas ukoll lir-reġistratur tal-qorti jitnaqqas f’dawn il-każijiet.
Il-jedd għall-għajnuna legali tapplika wkoll għall-każijiet fejn jidħlu pajjiżi barranin, jiġifieri jekk l-applikant ikun residenti barra l-Olanda. Id-Direttiva dwar l-Għajnuna Legali fejn jidħlu Pajjiżi Barranin ta’ l-Ewropa tieħu ħsieb dan l-aspett. L-għajununa legali tista’ tintalab, b’appell għall-Artikoli 23A sa u inkluż 23K ta’ l-Att dwar l-Għajnuna Legali, permezz tal-Kunsill għall-Għajnuna Legali ta’ The Hague fuq il-formola li tinstab f’din id-Dairettiva, li hija l-istess għal kull stat membru.
Jekk ikun meħtieġ, il-Kunsill għall-Għajnuna Legali jista’ jipprovdi assistenza fl-għażla ta’ l-avukat. L-indirizz tal-Kunsill jinstab fit-tweġiba għal mistoqsija 16.
Fid-deċiżjoni tagħha, il-qorti għandha tqis il-bżonnijiet tal-persuna li titlob jew li tkun qiegħda tirċievi l-allowance tal-manteniment u l-mezzi (ir-riżorsi finanzjarji) tal-persuna li teħtieġ li tħallas jew li qiegħda tħallas l-allowance tal-manteniment.
Il-bżonnijiet u l-mezzi huma kunċetti relattivi. Il-qorti għandha ċerta libertà fid-deċiżjoni li tagħti skond iċ-ċirkustanzi ta’ kull każ individwali.
Is-sistema ġudizzjarja żviluppat direttivi, l-hekk imsejħa standards Trema (ara: De Rechspraak - ). Madankollu, il-qorti mhix bilfors marbuta li tapplikahom.
Id-dħul u n-nefqiet li ġejjin huma importanti għad-deċiżjoni tal-qorti:
id-dħul mill-impjieg
id-dħul minn impjieg sekondarju
il-konċessjonijiet għall-istudju
il-pensjoni
id-dħul minn kera jew minn sullokazzjoni
l-imgħax jew dħul ieħor minn fuq il-beni
il-kontribuzzjonijiet lil familji oħra li magħhom hemm rabta fit-treġija tagħhom
il-possibbiltajiet eżistenti ta’ żieda fid-dħul (il-kapaċità ta’ qliegħ)
id-dikjarazzjoni tal-beni
il-ħlasijiet tal-kera
il-ħlasijiet fuq is-self fuq id-dar u l-imgħax kif ukoll il-ħlasijiet fissi Il-parti tas-self li jkun għadu ma nfediex irid jiġi ddikjarat hawnhekk ukoll.
il-polzi ta’ l-assigurazzjoni
l-ispejjeż ta’ l-ivvjaġġar regolari meħtieġ
l-obbligi finanzjarji lejn oħrajn
l-ispejjeż tal-kura medika għall-kreditur tal-manteniment u/jew il-membri tal-familja tiegħu jew tagħha
l-ispejjeż marbuta mal-produzzjoni tad-dħul
dikjarazzjonijiet ta’ djun
Indiċjar statutorju
Kull sena, il-Ministeru tal-Ġustizzja jiffissa l-persentaġġ li bih il-kontribuzzjoni tal-manteniment mogħtija bil-qorti jew kontribuzzjoni iffissata bi ftehim tiżdied skond il-liġi. Fil-kalkolu ta’ din iż-żieda perċentwali, il-Ministeru jqis l-iżvilupp tas-salarju fil-komunità kummerċjali u l-gvern u l-iżvilupp tas-salarji f’setturi oħra. Dan il-persentaġġ jiġi ppubblikat fi Staatscourant [il-Gazzetta tal-Gven Olandiż].
Hemm għadd ta’ eċċezzjonijiet għal dan l-aġġustament awtomatiku tal-kontribuzzjonijiet tal-manteniment. Il-partijiet kif ukoll il-qorti tista’ ma taħħlikax l-indiċjar statutorju jew tistabbilixxi metodu alternattiv ta’ l-indiċjar.
Il-manetneiment għall-persuni ddivorzjati jitħallas direttament lill-kreditur tal-manteniment.
Il-ħlasijiet tal-manteniment iffissati mill-qorti għat-tfal jitħallsu direttament lill-ġenitur (jew min għandu l-kustodja) li qiegħed jieħu ħsieb it-tfal.
Jekk l-obbligu ta’ manteniment jiġi ddeterminat b’sentenza tal-qorti u d-debitur tal-manteniment jonqos milli jagħmel il-pagament tal-manteniment lis-sieħeb/sieħba, dan jista’ jiġi infurzat minn marixxall tal-qorti. Jekk ma jkunx hemm sentenza tal-qorti, il-każ irid imur quddiem il-qorti. Għal dan jenħtieġ avukat. Fil-każ tal-ġbir tal-ħlasijiet tal-manteniment għat-tfal f’għadd ta’ sitwazzjonijiet jista’ jsir appell lill-Buro Nazzjonali għall-Ġbir tal-Ħlasijiet tal-Manteniment (LBIO) f’Gouda. Ara l-mistoqsija nru 13 hawn taħt.
Fil-każ tal-manteniment għat-tfal, l-organizzazzjoni relevanti hija l-Buro Nazzjonali għall-Ġbir tal-Ħlasijiet tal-Manteniment (LBIO) f’Gouda.
L-LBIO jista’ jipporċedi biex jiġbor il-pagament kemm jekk id-debitur tal-manteniment ikun waqa’ lura kif ukoll jekk le. L-LBIO irid jiġi awtorizzat jagħmel dan mill-kreditur tal-manteniment jew mid-debitur tal-manteniment. Jekk ikun meħtieġ, l-LBIO jipproċedi bil-ġbir permezz ta’ sekwestru tal-beni. L-LBIO jista’, per eżempju, joħroġ mandat ta’ sekwestru fuq is-salarju, il-benefiċċji jew il-proprjetà mobbli jew immobbli tad-debitur tal-manteniment.
L-użu tas-servizzi ta’ l-LBIO ma huwiex b’xejn. Fil-każ tal-pagamenti li jkunu waqgħu lura, id-debitur tal-manteniment irid iħallas l-ispejjeż tal-ġbir lill-LBIO. L-LBIO timponi ħlas barrani għall-ġbir. Dan il-ħlas barrani huwa ta’ 10% ta’ l-ammonti dovuti. L-ispejjeż tal-proċedimenti u ta’ l-eżekuzzjoni jitħallsu wkoll mid-debitur tal-manteniment.
L-LBIO tikkonċerna ruħha biss bil-ġbir tal-manteniment tat-tfal. L-LBIO ma tikkonċernax ruħha bil-ħlasijiet tal-manteniment lill-persuni ddivorzjati (jew sieħba li kienu rreġistrati). Madankollu dan ma huwiex il-każ fejn huma kkonċernati l-ħidmiet ta’ l-LBIO marbuta mal-konvenzjonijiet (ara t-tweġiba għall-mistoqsija nru 17).
Il-formola “assunzjoni tar-responsabbilta’ tal-ġbir tal-manteniment għat-tfal” tista’ titniżżel mis-sit elettroniku ta’ l-LBIO .
Dan is-sit fih ħafna informazzjoni dwar il-ħidma u l-proċeduri ta’ l-LBIO, is-siegħat tal-konsulenza (bit-telefon) u informazzjoni oħra.
Iva, fil-każ tal-manteniment għat-tfal, ara il- mistoqsija nru 13
Iva, fil-każ ta’ l-għajnuna legali , ara l- mistoqsija nru 8
Fil-każ tal-manteniment għat-tfal :
Numru tat-telefon: +31 182 572 020
Fil-każ ta’ l-għajnuna legali:
Numru tat-telefon: +31 703 701 414
Ara t-twġiba għall-mistoqisja nru 13.
L-LBIO irid jaqdi wkoll ħidmiet fil-qasam tal-ġbir internazzjonali tal-manteniment. Dawn il-ħidmiet jirriżultaw minn żewġ konvenzjonijiet li tagħhom l-Olanda hija firmatarja:
L-Olanda hija firmatarja tal-Konvenzjoni tan-NU dwar il-ġbir tal-manteniment minn pajjiżi barranin - , New York, l-20 ta’ Ġunju 1956. Din hija konvenzjoni dwar l-assistenza legali reċiproka, li lgħan tagħha huwa li jjiġi ffaċilitat l-akkwist tal-manteniment f’każijiet internazzjonali. Għal dan il-għan, il-konvenzjoni stabbilixxiet sistema ta’ istituzzjonijiet li jibagħtu u jirċievu l-manteniment, li jgħinu lill-kreditur tal-manteniment biex it-talbiet tal-manteniment jiġu eżegwiti. L-LBIO hija l-istituzzjoni li tibgħat u tirċievi l-manteniment fl-Olanda.
Kull min ikun residenti fl-Olanda u jiltaqa’ ma’ problemi fil-ġbir tal-manteniment minn debitur tal-manteniment li jkollu r-residenza tiegħu barra l-pajjiż (jiġifieri f’pajjiż firmatarju tal-Konvenzjoni ta’ New York) jista’ jinvoka l-Konvenzjoni ta’ New York. Il-konvenzjoni tittratta l-manteniment għat-tfal kif ukoll il-manteniment tas-sieħeb/sieħba.
L-LBIO tiġbor ukoll il-manteniment fuq talba tal-kredituri tal-manteniment li jkunu residenati barra l-pajjiż (jiġifieri f’pajjiż li huwa firmatarju tal-Konvenzjoni ta’ New York) minn debituri tal-manteniment fl-Olanda. Jekk kreditur tal-manteniment li jkun jinstab fi stat membru ieħor ikun jixtieq jitlob il-manteniment minn debitur tal-manteniment li jkun residenti fl-Olanda, dan jew din tista’ tinvoka s-sistema ta’ din il-konvenzjoni. Dan jew din, imbagħad, trid applika lill-istituzzjoni li tirċievi l-manteniment fl-Olanda l-LBIO). L-istituzzjoni li tirċievi l-manteniment imbagħad tieħu l-passi meħtieġa biex iġġib il-manteniment.
Sabiex wieħed ikun jista’ jinqeda bl-LBIO, trid tiġi ppreżentata l-formola ta’ l-applikazzjoni “ġbir tal-manteniment barra l-pajjiż” Din il-formola tista’ titniżżel mis-sit elettroniku ta’ l-LBIO .
Għall-informazzjoni fuq l-għajnuna legali, ara t-tweġiba għall- mistoqsija nru 9.
Ara l-mistoqsijet nru 13 u nru 17
« Talbiet ta’manteniment - Informazzjoni Ġenerali | Olanda - Informazzjoni Ġenerali »